William Hill
William Hill plc jedna je od najvećih kladionica u Ujedinjenom Kraljevstvu. Nalazi se na listi na Londonskoj berzi i sastavni je deo FTSE 250 Indeksa. Od 2. avgusta 2013. god. navedeno je da ima vrednost tržišne kapitalizacije od 4,07 milijardi funti.

Istorijat
Kompaniju je osnovao William Hill 1934. godine u vreme kada je kockanje bilo nelegalno u Britaniji. Menjala je vlasnike više puta,  nakon što je preuzeo Sears Holdings 1971., zatim Grand Metropolitan 1988., a onda Brent Voker 1989. godine.

Septembra 1996., Brent Voker je povratio 117 od 685 miliona funti koliko su platili za William Hill, kada je utvrđeno da je Grand Metropolitan preterano uvećao profit kompanije u vreme prodaje.

Japanska investiciona banka Nomura montirala je naduvani otkup William Hill-a za 700 miliona funti 1997. god., kada je Brent Voker propao  sa dugovima većim od 1,3 milijarde funti posle istrage Kancelarije za ozbiljne prevare, nakon čega su dva direktora dobila zatvorsku kaznu.

Februara 1999., odustalo se od predložene berzanske flotacije usled """"slabog interesovanja"""" i umesto toga  Nomura je predala kompaniju fondovima kojima upravlja privatni kapital firmi Cinven i CVC Capital Partners za 825 miliona funti.

Preduzeće se na kraju  našlo na listi Londonske berze 2002.god. Naredne godine Generalni direktor Dejvid Harding dobio je bonus od 2.84 miliona funti što  ga je učinilo petim najplaćenijim direktorom preduzeća u UK 2003. god.

Kupili su Sanderlend Greihound stadion 2002. godine i Njukasl Greihound stadion 2003. godine.

Juna  2004., generalni direktor Dejvid Harding prodao je 5.2 miliona funti deonica da bi finansirao svoj razvod, izazvavvši tako smanjenje deonica kompanije koje je izbrisalo 75 miliona funti njene vrednosti.

2005. godine  William Hill je kupio 624 kladionice u Velikoj Britaniji, Republici Irskoj, Ostrvu Man i Džerziju od Stanley Leisure za 504 miliona funti: ova akvizicija je brzo izbacila kompaniju ispred Ladbrokesa na prvu poziciju na tržištu klađenja u Velikoj Britaniji u pogledu kladionica ali ne i prihoda. Kacelarija za Fair Trading naterala je William Hill da proda 78 od 624 Stanley kladionica zbog zabrinutosti oko anti-konkurentnih praksi.

Zb og straha da je  William Hill preplatio Stanley kladionice, kompanija je potisnuta sa FTSE 100 Indeksa u decembru 2005. godine.

2008. godine, Ralf Toping je imenovan za izvršnog direktora. Nakon što je napustio Strathclyde Univerzitet kao 'bitanga' po sopstvenom priznanju, Toping je 1973. godine počeo da radi subotom u William Hill kladionici blizu Hempden Parka u Glazgovu, i probio se do samog vrha.

Novembra 2008., William Hill je ušao u partnerstvo sa Orbisom (skorije OpenBet), i Izraelskom softverskom kompanijom Playtech, da bi popravili neuspešno online poslovanje.

Pod uslovima sporazuma, William Hill platio je osnivaču Playtech-a Tediju Sagi 144,5 miliona funti za razni aktiva i partnerske kompanije. Među njima je nekoliko onlajn kazino sajtova koje William Hill nastavlja da vodi pod imenom WHG. Playtech je uzeo 29% udela u novomprivrednom subjektu William Hill Online.

Kompanija je otpisala prijavljenih 26 miliona funti kada je ukinula prethodni unutrašnji sistem. Juna 2009. William Hill je podržao Playtech i pored toga što je njihov partner izgubio četvrtinu tržišne vrednosti akcija nakon objava profita.

Poslovanje

Kompanija posluje širom sveta, zapošljava oko 16.600 ljudi sa glavnim kancelarijama u Velikoj Britaniji, Republici Irskoj i Gibraltaru, nudeći klađenje putem telefona i interneta, zajedno sa svojih 2300 licenciranih kladionica širom UK. Oni su najveći operater u UK, i čine oko 25 posto tržišta  u UK i Irskoj. Kol centri za telefonsko klađenje koji se nalaze u Roteramu, Južni Jorkšir primili su 125.000 opklada na 2007 Grand National i prema podacima kompanije njihove kladionice obrade više od million listića za klađenje u proseku dnevno.

Uz poslovanje online sportskog klađenja, kompanija nudi online kazino igre, 'skill igre', online bingo i online poker. Od Zakona o kockanju iz 2005. godine, mašine za kockanje su povećale zarade što  je proivteža padu prihoda u drugim oblastima.

William Hill imao je svoj sopstveni kablovski TV kanal 2004. godine koji je trajao dve godine, a sada nude  video prenos uživo direktno svojim kladionicama. Ovo se snima u studijima u Lidsu, radi u tandemu sa radio emisijama kladionice i nudi jedinstvenu uslugu potencijalnim klijentima.

U avgustu 2010., William Hill je pokrenuo program obuke za više od 10.000 svojih radnika,  za borbu protiv maloletničkog kockanja u njihovim kladionicama.

Kompaniju su kritikovali Community (sindikat) i Unite (sindikat) zbog odnosa prema zaposlenima u njihovim kladionicama. Posebno je identifikovana praksa  izlaganja zaposlenih riziku primoravajući ih da rade sami u kancelarijama, kao i zahtevanje od zaposlenih da rade prekovremeno bez naknade na kraju radnog dana.

U novembru 2008., analitičari UBS-a navode """"zabrinutost"""" za nivo duga kompanije koji je iznosio više od 1 milijarde funti, a kasnije je prijavljen kao  1,5 milijarda. U 2009. godini kompanija je propisala pitanje prava i emisiju korporativnih obveznica u nastojanju da restrukturira svoj dug.

Od 2001. do 2009., William Hill je plaćao poslanika Džordža Hovarta 30,000£ godišnje da deluje kao parlamentarni savetnik. Dok je bio na platnom spisku William Hill-a on je podneo amandmane na budžet za 2003. koji je predlagao oštrije nivoa oporezivanja klađenja. Hovart je napustio tu ulogu 2009. godine, pred sam skandal vezan za troškove.

William Hill medija
Sajt sa vestima kompanije deluje kao dopuna kladionici, prikazuje intervjue o online sportovima i konjskim trkama, opise i druge sadržaje.

William Hill nudi raznovrsne  interaktivne medijske formate u svojim kladionicama i preko Interneta. Kanal koji prenosi konjske trke u realnom vremenu, William Hill Radio, postoji više od deset godina i emituje komentare uživo,  vesti i preglede. Razni audio i vizuelni podkasti mogu se preuzeti i sa sajta vesti i sa iTunes. U junu 2010, Villiam Hill se proširio da pokrije sektor sportskog klađenja sa In-Play Radiom.

William Hill emituje program svakodnevno u svojim kladionicama širom UK čime prednjači u promociji igara i klađenja, i to uživo iz studija kancelarije u Lidsu.

Van Ujedinjenog Kraljevstva
William Hill je 2009. godine preselio svoj ogranak koji čine online igre sa fiksnim kvotama na Gibraltar, kako bi izbegli porez. Na Gibraltaru, William Hill je član Gibraltarske asocijacije za klađenje i igre na sreću. Online poslovanje kompanije prethodno je bilo smešteno u poreskom raju Holandskih Antila, sve dok promenom zakona 2007. godine kockaraskim kompanijama koje imaju bazu u EEP nije zabranjeno da se reklamiraju u UK.

U martu 2009. godine, William Hill je zatvorio 14 svojih objekata u Republici Irskoj, kada je ukinuto 53 radnih mesta. Februara 2010. kompanija je objavila da je 36 preostalih irskih objekata 'pod razmatranjem', pred moguće uvođenje kontroverznih mašina za igre na sreću u Irske radnje.

William Hill se povukao iz Italije 2008. nakon samo dve godine. To je bio neuspeh koji je koštao kompaniju milion dolara u propalim investicijama. Kompanijin udružen poduhvat u Španiji završio se u januaru 2010., kada je partnerska firma Codere kupila 50% udela William Hill-a za 1 evro, nakon što su obe strane investirale 10 miliona evra u aprilu 2008. godine. William Hill je izgubio 11,8 miliona funti 2008. i 9,3 miliona funti 2009. godine u ovom rizičnom poduhvatu.

U septembru 2009., kompanija je učestvovala u licitaciji za prvu licencu za online klađenje u Indiji, pokazujući zanimanje za ulazak na indijsko tržišteklađenja preko Sikima, zabačenog himalajskog okruga.

U junu 2012. William Hill se proširio na Nevadu, jedinu američku državu koja dozvoljava sportsko klađenje, i tada su kupili tri lanca kladionica: Lucky's, Leroy's, i satelitsko poslovanje Club Cal Neva, za ukupno 53 miliona dolara. U to vreme ugovorene pogodbe su dale kompaniji kontrolu nad 55 odsto tržišta kladioničarskih objekata u državi, i 11 odsto državnog prihoda. Sva tri lanca kladionica su rebrendirana imenom William Hill.

Sponzorstvo 
2007. godine, William Hill je zapretio da će povući sponzorstvo za više konjskih trka u njihovoj raspravi o TurfTV-u sa hipodromima. Kompanija William Hill bila je najoštriji kritičar TurfTV-a, ali je kasnije primorana da se povinuje, i pretplatila se na dotični kanal u januaru 2008. godine. 

U avgustu 2009., William Hill je postao sponzor na dresovima fudbalskog tima iz španske La Lige, Málaga CF.

Kompanija je sponzor godišnje nagrade William Hill Kladionica Godine. Ona je """"posvećena nagrađivanju izvrsnosti u pisanju o sportu"""".

Reklamiranje
U maju 2008. The Advertising Standards Authority (ASA)* zabranila je William Hill-u emitovanje njihove televizijske reklame, za koju su smatrali da 'dopušta kockarsko ponašanje koje je socijalno neodgovorno'.

Oktobra  2009. godine, ASA je zabranila poster i reklamu za nacionalne medije koja je obećavala '100 FUNTI BESPLATNIH OPKLADA'. Za reklamu su smatrali da 'lako može da obmane' i da krši propise komiteta za oglašavanje u pogledu 'istinitosti'.

Marta 2010., reklama koja je glasila 'William Hill najbolje cene ČINJENICA' zabranjena je od strane ASA. Kršila je više propisa komiteta za oglašavanje, uključujući one koje su se ticale 'neutemeljenosti', 'istinitosti' i 'iskrenosti'.

U septembru 2011., William Hill je napravio TV reklamu uz muziku singla 'A Bit Patchy' iz 2005. godine.

Decembra  2012., reklame koje su glasile 'Najbolje cene za najbolje konje' i 'Najbolje cene za najbolje timove' zabranjene su od strane ASA. Prekršile su nekoliko propisa komiteta za oglašavanje, uključujući one koje se tiču 'obmanjujućeg oglašavanja', 'neutemeljenosti' i 'poređenja'. ASA je takođe zabranila drugu reklamu koja je glasila 'Najbolje kvote zagarantovane', kao obmanjujuću.

Izvori

Vanjske veze
 Službena stranica 
 Službena stranica 

Nastanci 1934.
Britanske kompanije